Szóval, szerintem mindenkinek nagyon el kellene gondolkodni azon, hogy beszélhet-e egy ember, vagy emberek sokasága olyan dologról, ami nem létezik. Évszázadok óta, az egyszerű emberek elbeszéléseitől kezdve a világirodalomban található írásokig, számtalan esetben kerül terítékre ez a téma. Miért? Miként lehetséges ez? Főként abból a szempontból, ha ez nem valós dolog, nem valós események az ezzel kapcsolatos elbeszélések, leírások?
     „Nincs ujj a nap alatt!” 
     Ugye ez egy régi és, klasszikus kijelentés. A történelem során, az élet minden területén már nagyon sok esetben bebizonyosodott, hogy amit valamikor hihetetlennek, elképzelhetetlennek véltek, az, valamikor az idő folyamán a mindennapi élet részévé vált, és el sem tudjuk képzelni az életünket nélküle, de leginkább azt nem tudjuk elképzelni, hogy valamikor régen miért nem tudták megérteni és elfogadni valóságként. Ugye, erre nem igen kell külön példát mondani, mert az egész tudományos fejlődés erről szól.
     Van egy nagyon fontos dolog, amit már az ősidőkben is elfogadtak, de a mai modern tudomány is elfogadja, mint valóságos tényt, azt, hogy az emberi elme nem képes olyan dolgokat kiagyalni, ami nem valóságos. Vagyis minden meg van, minden létezik, de néha az idő, a tér és a körülmények következtében megnyilvánult állapotban van, néha pedig megnyilvánulatlanba. Ez vonatkozik az elmebeli, a fantázia világára érvényes dolgokra is. Vagyis, - visszatérve a témához -, a szellemekhez, ez nem kitaláció, hanem valós dolog.
     "Miért van az, hogy mégis nagyon kevesen látják a szellemeket"?
     Ha jól megvizsgáljuk az érzékszerveinket, akkor azt tapasztaljuk, hogy tökéletlenek. A sasnak jobb a látása, a rókának a szaglása és így tovább. Mivel a tökéletlen érzékszerveinkkel nem vagyunk képesek arra, hogy valós képet juttassunk el az agyba, a tudatba, így azt sem várhatjuk, hogy a tudatunk által összeállított kép, elgondolás, vélemény, következtetés is tökéletes legyen. Tiszta képet és végkövetkeztetést csak is tiszta érzékek által alkothatunk. Ezért is van az, hogy rengeteg dolgot nem látunk, nem érzékelünk, de mégis vannak és léteznek. Tőlünk teljesen függetlenül. Azokat a dolgokat nem befolyásolja a létezésükben az, hogy mi érzékeljük-e, ismerjük-e, elfogadjuk-e. Igaz? Nem látjuk az elektromosságot, de az mégis létezik. Nem látjuk a rádióhullámokat, mégis léteznek, és léteztek több száz, több ezer évvel ezelőtt is. rengeteg példát lehetne erre felsorakoztatni.
     Ez a helyzet a szellemekkel is. Vannak, de nagyon kevesen képesek egyelőre, az érzékelésükre, mert az emberi érzékelés a mai világban annyira eldurvult, hogy nem képes érzékelni a finom rezonanciájú dolgokat.
     "Mik a szellemek"?
     A szellemek nem mások, mint ugyanolyan élőlények, mint amilyenek mink vagyunk, de nekik nincs ilyen durva anyagi elemekből lévő testük. Csak finom anyagi elemekből vannak. Mivel ezek a finom anyagi elemeknek a rezonanciája sokkal magasabb, mint amit a mi durva szemünk látni képes, így a tudatunk azt sugallja, hogy az nincs, nem is létezik. Mindenki, akinek durva anyagi elemekből lévő teste van, rendelkezik egy finom anyagi testtel is, és amikor eljön a halál pillanata, akkor a durva anyagi test életképtelenné válik, mert elhagyja a finom fizikai test. Ennek a finom fizikai testnek a látványát hívják szellemnek. 
     Vagyis, tulajdonképpen nincs is halál, mert a tudatosság az nem semmisül meg, csak nem rendelkezik már durva anyagi testtel, azzal, amivel mi egy másik személyt azonosítottunk. Ezért van az, hogy akik látnak szellemeket, azok tudnak beszélni és kommunikálni, mert a beszéd az nem a durva fizikai száj tulajdonsága, csupán egy eszköze. beszélni lehet a száj nélkül is. Még itt a durva világban is. Hiszen egy „beszédes szem”, l a szerelmeseknél, mindennél többet jelenthet. Igaz? A szemmel is nagyon sok mindent el lehet mondani, ki tudjuk fejezni érzelmeinket, vágyainkat.
     Tehát a szellem nem más, mint egy másik valaki, egy másik élőlény, aki nem rendelkezik durva anyagi testtel.
     "Ezt tudományosan is bebizonyítható"? 
     Volt régen egy orosz tudósházaspár, úgy hívták őket: Kirlián. Ők felfedeztek valamit, ami a modern tudomány által is bizonyított, dolgot eredményezet. Ezt hívják a tudományban: Kirlián effektusnak. Ők olyan fotóeljárást és technikát hoztak létre, amivel képesek voltak lefényképezni a finom fizikai formát. vagyis azt a formát, amit általánosan szellemnek hívnak. Ez egy nagyon nagy és érdekes téma, sok képpel, ha érdekel, néz utána.
     Szóval, szellemek vannak, csak képessé kell tenni a látásunkat arra, hogy érzékelni is tudjuk őket. Az egy más világ, más dimenzió. Mások a fizikai törvényszerűségek, mások az életfeltételek és körülmények. Az egy magasabb és színesebb világ. Nem olyan rémisztő, amilyennek a szellemtörténetekben állítanak. nem kell félni attól a világtól, mert nagyon sokat lehet tanulni, sőt, mondhatnánk azt is,  sok minden onnan jön, sok minden onnan nyilvánul meg. 

Kedves Évi!
Köszönöm válaszod, íme a válaszaim.

     „És kinek vagy minek a lelkei?” - kérdezed.
     Itt nincs olyan, hogy kinek, vagy minek. A lélek az a személyiség. Az önvaló. A lélek és a személyiség, az egyén az egy és ugyanaz. A lelket befedi a durva réteg, amit anyagi testnek hívunk, illetve befedi a finom fizikai réteg, amit szellem testnek hívunk. Ezek fölött van a lélek, az önvaló a valós személyiség. Te, én és minden más élőlény.
     "Vagy nem is volt a mienkhez hasonló testük soha?”
 De volt. Ők is rendelkeztek durva anyagi testtel, de azt már elhagyták, ezt nevezik ebben a világban, halálnak. Mindaddig szellem testben maradnak, amíg a természet törvényei által ujjbab durva testet nem kapnak. Az is lehet, hogy soha többé nem lesz durva testük, mert lelki tisztulásuk következtében, más, magasabb dimenziókba mennek, olyanokba, ahol semmilyen téren nincs durva anyagi megnyilvánulás. Ez a fejlődés mindaddig tart, míg teljesen meg nem tisztul az anyagi szennyeződéstől és vissza nem tér a lelki világba, vissza Istenhez.
     Még a mai modern tudomány is egyre sűrűbben emlegeti és bizonyítgatja, hogy létezik egy antianyagú világegyetem is, ahol az itteni törvények nem léteznek. Ez nem más, mint a lelki világ, Isten otthona.
     Tehát, volt hasonló testük. Azért is van az, hogy amikor szellemeket látnak, akkor abban a formában látják, amiben a földi életében élt. A finom fizikai forma is olyan, mint a durva, csak magasabb a rezgés száma, a vibrációja, így a durva szemeknek láthatatlanok.
    „És gondolod, hogy gondolkodnak és látnak minket?”
     Igen, mindkét tulajdonsággal rendelkeznek, meg a többi érzékszervi képességgel is, csak a finom szinten. Ezek a képességek nem a durva anyag tulajdonságai, hanem a léleké. A halál nem azt jelenti, hogy mindent elveszítünk, hanem csak azt, hogy elveszítjük az alacsonyabb, durva elemeket. Az érzékszerveink működése, a tudatosságunk nem szűnik meg. Látunk, hallunk stb. de már nem úgy, ahogy ebben a durva fizikai testben.
     Nem kell ahhoz a szem, hogy tudjuk és érezzük, hogy néznek minket. Biztosan Te is voltál már olyan helyzetben, hogy érezted – de nem a látásod által – hogy néznek. Egyszerűen olyan érzeted volt, és amikor körülnéztél, akkor már a szem által is észlelted az illető személyt.
      Nem kell ahhoz beszélni, hogy tudd, milyen a másik ember érzelmi és gondolati állapota. Elég, ha látod az arcmimikáit, vagy a szemeit. Nem kell egy fiúnak szavakkal kifejezni, hogy Te milyen szép vagy és hogy mennyire vágyik Rád, elég, ha a szemeit nézed és Te is tudni fogod, mit érez, mire gondol. Így is lehet kommunikálni. Ez egy magasabb sík, nem a durva anyag része. Sok ilyen példát lehetne felsorolni. Igaz?
     Természetesen látnak is minket, mert egy magasabb szintről, mindig „lelátni” az alacsonyabb irányába. Fordítva nem midig, sőt, nagyon ritkán. Ez csak úgy lehetséges, hogy a magasabb szinten lévő engedi.
     Igen, lehet nagyon sok közük az életünkhöz. Nagyon is képesek arra, hogy befolyásoljanak akár jó, akár rossz irányba is. Biztos hallottad már azt a kifejezést: őrangyalok. Igaz? Ők is szellemi lények, pozitív és segítő szellemek. Vannak rosszak is. Velük óvatosan kell bánni. Amikor a lelkiismereted a szíveden keresztül jelez neked, akkor mindig a jó oldalt válaszd. Mindig.
     Igen szólhatnak is hozzánk, úgy, hogy hallhatjuk is őket, ha megvan az a képességük, hogy képesek a durva szinten is tevékenykedni. Általában azonban csak a finom fizikai szinten szólnak hozzánk, ami a mi életünkben úgy jelenik meg, hogy az érzéseink és gondolataink szintjén inspirálnak. ennek a legismertebb megnyilvánulása az: ihlet. Ilyen minden ember életében nagyon sokszor van. Aztán vannak olyan emberek, akik a tudomány, a művészet és egyéb ilyen területen tevékenykednek és feltalálnak, illetve maradandó művészeti tevékenységet végeznek. Ez nem az ő nagyságuk, hiszen nem történt más, mint az, hogy a magasabb szintről rajtuk keresztül nyilvánult meg valami, az alacsonyabb szinten. Feltalálni, létrehozni valamit nem lehetséges, mert már minden létezik, csak nem biztos, hogy ezen a szinten, amin mi élünk. 
     Vegyük, pl. a Te festészeti tevékenységedet. Mindenkiben megvan az alkotni vágyás érzete, s azért, mert mindenki öntudatlanul is szeretné azt a magasabb szintű világot elérni. Ezért mindenki a maga szintjén próbálja a képességeit kibontakoztatni. Igazán nagyot viszont csak az tudd alkotni, aki, mint egy eszköz, részesévé válik a magasabb világ megnyilatkozásának az alsóbb világ felé. Ehhez pedig egy olyan mentalitás kell, ami képessé teszi az embert a befogadásra és közlésre. Ezért is írtam valamikor Neked, hogy önmagaddal kell tisztába lenned, ezt a belső és magasabb világot kell megtapasztalnod. 
     Jól jegyezd meg e témával kapcsolatban, de minden mással kapcsolatban is, hogy az ember csak attól fél, amit nem ismer, ami idegen számára. A tudatlanság a félelem alapja. Ha tudásod van az olyan, mint a fény. A fényben minden érthetővé válik, így ott nincs félelem. Csak a sötétség a félelmetes, mert nem tudod hol vagy, mi érhet stb. stb. 
      „De akkor a lélek működteti a testet?”
     Igen. A lélek jelenléte nélkül az anyagi test halott. Életképtelen. Ha nincs jelen az életerő, a test elpusztul, megsemmisül, atomjaira bomlik. A materialista tudósok az állítják, hogy az élet az anyagból ered, onnan származik. Tulajdonukban minden anyagi alkotórész, mégsem képesek életet teremteni. A test hasznavehetetlen, ha a lélek nincs benne. A test olyan, mint a kocsi, ami csak akkor működik, ha a sofőr működteti.
     Igen, előfordul, hogy a lélek nem akarja elhagyni az anyagi testet, mégis meghal. Ez természetes, hiszen ki akarna meghalni? Ki akarná elhagyni azt, amit önmagával azonosított sok éven keresztül? De ilyen az anyagi természet törvénye, ami keletkezett, az meg is semmisül, bárménnyire is vonzódunk hozzá. Ezért fájdalmas a halál. Mert egyetlen pillanat alatt elvesztünk mindent, amihez ragaszkodunk. De be kell látni ez ellen nincs menekvés. Ezért nagyon, de nagyon fontos az, hogy mindenki megértse, hogy az anyagi test csak egy ruha, amit viselünk. A halálnak nevezett változás pedig nem más, mint egy ruha csere, de a tudatosságunk, az önvalónk az nem változik meg. Átkerül egy másik, számára ismeretlen világba, de az élete nem semmisül meg. Egyszerűen olyan, hogy halál nincs is. Csak másik ruhát veszünk fel. Így nincs okuk az aggodalomra. És ezt mindenkivel ismertetni kell, mert az emberek ettől félnek a legjobban.

A kísértetek bennünk vannak

2003. május 27., kedd, 11:26|Utolsó módosítás: 2003. május 27., kedd, 13:02	

	
A cikk betűmérete:	
kisebb	
nagyobb	

	

		
	Angol pszichológusok szerint ha szellemeket látunk, az pusztán elménk interpretációja a testünket ért közönséges benyomásokra.	

Jeges fuvallat, árnyékok a falon, suttogások - úgy érezzük, nem vagyunk egyedül. Több száz önkéntes bevonásával végzett nagyszabású vizsgálat eredménye szerint azonban mindez valójában nem több puszta érzésnél.
A Hertfordshire Egyetem dr. Richard Wiseman vezette kutatócsoportja elhatározta, hogy végre pontot tesz a kísértettörténetek végére, és kideríti, mi áll az élmények hátterében: valódi kísértetek vagy valami más. 

A kísérletekben részt vevő önkéntes jelentkezők Nagy-Britannia igazi kísértetkastélyába látogattak el: az angol Hampton Court-palotába, és a skót South Bridge Vaultshoz.
A kísérlet résztvevőinek először az angol szellemparadicsomban kellett szembenézniük a félelemmel, ahol állítólag VIII. Henrik ötödik kivégzett felesége, Howard Katalin szelleme kísért.
Szokatlan tapasztalatok
A kastélyban magukra hagyott önkénteseket arra kérték, hogy jegyezzenek fel minden szokatlan jelenséget - lépések zaját, különös, hideg fuvallatokat, még azt is, ha egyszerűen úgy érzik, nincsenek egyedül. A kutatók ellátták őket egy térképpel, amelyen megjelölhették, hogy pontosan hol, mikor és milyen intenzitással törtek rájuk ezek az élmények. Mindezek előtt azonban arról kellett beszámolniuk, hogy hallottak-e már arról, hogy a helyszínen korábban észleltek "kísértetjárást".
A kutatók ezek után a különös tapasztalatok tér- és időbeni eloszlását elemezték. Abból a feltételezésből indultak ki, hogy egy "normális " helyszínen véletlenszerűen oszlanak el az állítólagos "élmények", ám ha valahol tényleg különös jelenségek vagy lények "vannak", úgy ott azokat esetleg bizonyos pontokhoz és pillanatokhoz kötve érzékeljük. 
Az eredmények meglepőek voltak: a résztvevők pontosan azokon a helyeken észleltek furcsaságokat, amelyeket - az elbeszélések szerint - a kísértetek rendszeresen látogatnak. Ilyenek például hírhedt György-terem és a Haunted Gallery. 
Az edinburghi katakombákban ugyanez az eredmény született: a látogatók épp a leghírhedtebb helyeken élték át a legkísértetiesebb élményeket. 
Környezeti tényezők

A kutatók értelmezésében mindez azt jelenti, hogy kísértetet látni valós élmény, amely hosszabb időszakaszon keresztül bizonyos helyekre összpontosul. Ismeretes, hogy különböző kultúrák lakói évszázadok óta konzisztens módon hasonló eseményekről számolnak be. 

"Kísértetet látni valós élmény, abban az értelemben, hogy vannak helyek, ahol előre jelezhetően különös érzetek törnek az emberre. A kísértetek létezése természetesen az egyik kézenfekvő magyarázat lehetne, amit erre az élményre nyújthatunk" - fogalmaz dr. Richard Wiseman. 
De valóban léteznek-e ezek a kísértetek? Dr. Wiseman és munkatársai erre a kérdésre még nem találtak végső feleletet. A válaszuk egyelőre így hangzik: A kísértetekről beszámoló tapasztalatok valósak, de maguk a kísértetek nem. 
"Bizonyos helyek nagyon hasonló élményeket keltenek az odalátogatókban. Ezek az élmények valódiak. Mindazonáltal azt hiszem, az ilyen élmények mögött inkább különböző vizuális tényezők és esetleg más környezeti kiváltó okok állnak, mint hazajáró lelkek."
[origo]	

Léteznek-e szellemek, kísértetek?
Az embereket mindig is foglalkoztatta a szellemvilág. Még a mai napig sem lehetünk biztosak abban, hogy léteznek-e.
Mi a kísértettanya?
Úgy tűnik, hogy nagyon sok ház nem csak az élők lakóhelye, hanem a természetfeletti lényeké is. A szellemlakó különféle módokon éreztetheti jelenlétét. Sokszor olyan emberek lelkeinek tünnek, akik már meghaltak. A házban élő emberek mormogásokat, nyöszörgéseket hallanak éjjelente, vagy éppen lépések neszére lesznek figyelmesek, pedig senkit sem látnak arra járni. Felmérések szerint még az is előfordult, hogy különös fényeket és fantomszerű alakokat láttak. Olyan alakokat, amelyek teljesen emberformájúak, csak éppen képesek átmenni a falon, stb. Néha viszont a kísértettanyákon történő dolgok nem is emberiek. Tudósítások szólnak furcsa szagokról, hírtelen huzatokról a zárt szobában, és gyors hőmérsékletváltozásokról. Esetenként maguktól felkapcsolódnak, vagy kialszanak a fények, és a tárgyak egyik pillanatról a másikra megmozdulnak. A kísértetjárás gyakran abba marad, mihelyt egy meghatározó személy elköltözik az adott házból. Más esetekben szükséges szakértőt hívni, aki tudja, hogyan kell ezt a jelenséget kezelni. Az esetek 90 %-ában a kísértett hely tanulmányozása során a szakértők ugyanis rábukkantak valamilyen múltbéli, szörnyű tragédiára. Emiatt sokan azt hiszik, hogy a kísértetjárást az okozza, hogy valakinek - aki valaha kapcsolódott az adott helyhez - a lelke földhöz kötött, vagy éppen képtelen a szellemvilághoz csatlakozni. Csak kevés házat kísértenek folyamatosan. A legtöbbet csak az év meghatározott időpontjában kísértik, és a kísértet, vagy szellem csak egyszer tűnik fel. Több kísértetjárást alaposan kinyomoztak, és némelyikről kiderítették, hogy természetes magyarázatuk van. Mások megoldatlanok maradnak, bár elképzelhető, hogy a jövőben ezekre is találnak magyarázatot.
Szellemtípusok
Bár a legtöbb szellemre azt mondják, hogy az emberre hasonlítanak, nagyon sok fajta kísértet létezik. Némelyik szellem nem is ismerhető fel, mert annyira valósnak és életszerűnek tűnik. Ezek általában azoknak szellemei, akik nem túl régen haltak meg. Leggyakrabban a rokonoknak, vagy a közeli barátoknak jelennek meg. 
Nem minden szellem látható azonnal. Még azok sem látják őket, akik hallják, hogy mozognak, motoszkálnak. Néhány évvel ezelőtt egy munkás meghalt Olaszországban. Halála után a barátai lépések zaját hallották az üzemben. Elhívtak egy fotóst, hogy ellenőrizzék gyanújukat: az épület kísértés alatt áll. Bár a fantomot sohasem látták a munkások, egy éjfélkor készített fotó világosan mutatta a szellem alakját. Az elhunyt munkás volt az, régi munkapadjánál állt, mintha élt volna. 
Nagyon sok szellemet ölel körbe valamiféle ragyogó fényudvar, vagy épenséggel tűz. Más jelenségek szintelenek, és átlátszóak. Olyannak is tünhetnek, mintha részei lennének azon szoba falának, vagy bútorzatának, ahol megjelentek. Egy tűzes fantomot láttak egy éjjel Rómában 1683-ban. Egy férfi arra ébredt, hogy egy nő szellemét látja az ágya mellett állni. Fehér ruha volt rajta, és az egész teste vakító fényben izzott, bevilágítva ezzel az egész szobát. A szellem beszélni kezdett az elképedt férfihez, miközben fényes lángok növeltek ki a testéből. "Nézd meg, amit megérintettem" - mondta, mielőtt eltünt volna. Az ágytakaró megégett, és a szellem jobb kezének megpörkölődött lenyomata volt rajta. 
A szellemeket nagyon gyakran leplet viselő alakoknak hitték. Ez valószínűleg azért volt, mert az embereket fehér lepelben temetik el. I. Károly 1645-ben egy leples jelenést látott az Angol Polgárháború alatt. Hű barátjának, Strafford grófnak volt a kísértete, akit nem sokkal korábban végeztek ki. Figyelmeztette a királyt, hogy el fogja veszíteni a másnapra tervezett csatát. Károly nem vette figyelembe a szellem tanácsát, és a rojalisták sohasem heverték ki a vereséget, amit ebben a csatában szenvedtek el. 
Némelyik szellem elhalványul, ahogy öregszik. A XVIII. században egy vörös ruhát, vörös cipőt, és fekete fejpántot viselő női kísértetet láttak egy öreg házban. Kb. 70 évvel később már rózsaszín öltözékben látták. A XIX. század közepére ősz hajú, fehér ruhát viselő szellemmé vált. 1939-ben a kísértetjárás fantomléptekké és ruhasusogássá csökkent. 1971-ben pedig a jelenlétét már csak a házat leromboló munkások észlelték. 
Néha nem csak emberek, hanem gépek is kísértenek helyeket. Azt mondták, hogy Abraham Lincoln halottas vonata kísértette azt az útvonalat, amelyet New Yorkon keresztül tett meg, amikor az 1865-ben megölt elnök testét szállította. Valahányszor a szellemvonat áthalad egy állomáson, minden óra megáll. Lincolnt sohasem látták a vonaton, de egy csontvázakból álló zenekart figyeltek meg a vonat egyik kocsiján.